Pécsi Tudományegyetem

Egészségtudományi Kar

Sürgősségi Ellátási és Egészségpedagógiai Intézet

Ápolás és betegellátás alapszak

Mentőtiszt szakirány

Levelező munkarend

Nárai Kristóf (GBUXTC)

Mi a véleményem a komplementer medicináról

Mi a véleményem a komplementer medicináról? Először is az ismereteimet szeretném bővíteni erről a területről, hiszen számomra e két –komplementer medicina- túl sok információval nem szolgál. Szombathelyi előadás óta természetesen sok mindent megtudhattunk erről a tudományról.

Számomra a komplementer medicina: tradicionális, kulturális, több ezer éves tapasztalatokon, megfigyeléseken, alternatív, sok szintetikus anyagot kiváltó hagyományos gyógymód, amelynek elsődleges földrajzi színhelye Kína, illetve a Távol-Kelet. Természetesen vannak kétségeim, de mindenki számára látható, hogy egyre több tradicionális, megfigyelésen alapuló gyógymód igazolható-bizonyítható a mai nyugati orvosi technológiával, tudással. Ami nagyon fontos, hogy természetesen gyógyít, nem pedig különféle gyógyszerek marékszámnyi ömlesztésével. Természetes hatóanyagokkal, gyógynövényekkel is foglalkozik, ami a mai mérgező, szintetikus világban nagyon fontos és pozitív dolog. A fokozott, stresszes életet megváltoztathatja, nemcsak a testre, hanem a lélekre is hat, a lelket is gyógyítja, amely szintén nagyon fontos a testi gyógyulás, a kiegyensúlyozott életvitel célja érdekében.

Sajnos eddigi életem során a komplementer medicináról nem hallottam, vagy nem tudtam, hogy az adott kezelés ehhez a tudományhoz tartozik. Leginkább a homeopátiára, természetgyógyászatra, sarlatánságra gondoltam, nem pedig a feljebb említett tényekre, miszerint a mai orvostudomány bizonyítani tudja a komplementer medicina, a tradicionális orvoslás eredményeit. Közvetlen személyes tapasztalataim ezzel a tudománnyal kapcsolatban szerintem nincsenek, bár az előadás óta biztos, hogy lesznek, remélhetőleg azért nem a közeljövőben, ugyanis több ezer év, több ezer gyógyult, elégedett beteg igazolja a hatékonyságot. Nagyon tetszik az, hogy nem adja fel, nem engedi el, kitartó, ha kell 365 napon keresztül kezelik a beteget. Véleményem szerint szükség van a nyugati orvostudományra is, de a komplementer medicina kiegészítheti azt, sőt, vele egyrangú is lehet, vagy tökéletes alternatívát nyújthat. Alternatívát nyújthat például az gyógyszerelésben, hiszen nem mindig-minden panaszunkra kell szedni kis pirulákat, sokszor marékszámra, megszámlálhatatlan mennyiségben. Sokkal alaposabban, nagyobb kiterjedéssel foglalkozik a páciens panaszaival, anamnézisével, életvitelével. Ezzel az alapossággal sokkal több információ nyerhető, jobban feltérképezhető és megismerhető a beteg ember lelkivilága, érzései, érzelmei, amelyet kezelni is tud, sokkal hatékonyabban, mint a nyugati orvoslás. Életviteli tanácsokkal, iránymutatással szolgálnak, pozitív példákat állítanak a beteg elé.

A kínai orvoslás hallatán a legtöbb embernek és nekem is az akupunktúra jut az eszébe. Különböző méretű, formájú tűket szúrnak az ember testébe, a kiváltó problémától távol eső, laikus embernek teljesen összefüggéstelen testrészre. Gondolok itt például egy gerincsérve, amit a fül szúrásával kezelnek. 31 évnyi kivonuló mentőmunka mellett édesapámat sem kerülte el a gerincsérv, hiszen a betegmozgatás, sokszor extrém, de még normálisnak mondható körülmények között is igen megterhelő. Emlékeim szerint a nyugati orvoslás erre a problémájára nem talált igazi megoldást, inkább csak a panaszai időszakos enyhítése volt az eredmény. Műtét az előnyök-hátrányok mérlegelésével nem történt, a fájdalom fellángolása idején alkalmazott kábító fájdalomcsillapítás is csak időszakos, alkalmi, nem rendszeres kezelés lehetett. Ugyanakkor, szintén alternatív, kipróbálandó utat mutatott az akupunktúra. Ismerősi körben dolgozik egy orosz származású, Magyarországon praktizáló, nyugati orvoslást tanult orvos, aki elmélyítette a tudását az akupunktúra, talán más tradicionális gyógyászat területén is. Olyan alternatívát mutatott a gerincsérv problémájának kezelésére, amely a mi kultúránk-ismereteink számára szinte idegen volt. De megfelelő, alapos ismeretekkel rendelkező modern és a tradicionális gyógyítást is ismerő orvos által végzett gyógymód kihagyhatatlan lehetőséget biztosított. Nagyon fontosnak tartom a várható kockázat és a várható eredmény mérlegelését minden egyes beavatkozás, terápia során. Ebben az esetben a kockázat elhanyagolható volt. Természetesen az eredményről nem sokat tudtunk, de ígéretes volt, veszíteni való pedig nem volt.

Kezelés végrehajtása után édesapámnak semmiféle negatív élménye vagy érzése nem volt, a több tűszúrás is csak a legminimálisabb kellemetlenséggel járt, első kezelés után javult a közérzete, pozitív szemléletváltás következett. További kezelések után nagymértékben enyhült a fájdalma, a járása-mozgása és a testtartása nagyfokú javulást mutatott. A kezelésről összességében elmondható, hogy mindenféle műtét és gyógyszeres beavatkozás ellenére is hatásosnak bizonyult.

Véleményem szerint a komplementer medicina a modern orvostudományt is ismerő szakember kezében nagyon hasznos lehet, több oldalról, több szemszögből, több tudomány szemszögéből képes látni és értékelni a beteget, a betegségeket. Az ismertetett eredmények birtokában kijelenthetem, hogyha egyszer szükségem lesz rá akkor természetesen bízva a modern orvostudomány tudásában, eszközeiben a gyógyulás felé vezető úton a tradicionális orvoslás is nagyfokú eredményességet, megfelelő alternatívát, a modern kezelések kiegészítését, vagy akár teljes kiváltását támogatni fogom.